Na temelju članka 10. stavka 3. Zakona o financiranju političkih aktivnosti i izborne promidžbe (''Narodne Novine'' broj 29/19, 98/19), a u svezi sa člankom 4. stavkom 3. i člankom 5. stavkom 2. Zakona o financiranju političkih aktivnosti i izborne promidžbe (''Narodne Novine'' broj 29/19, 98/19) i članka 26. Statuta općine Garčin (''Službeno glasilo Općine Garčin'' broj 4/2021), Općinsko vijeće općine Garčin na 4. sjednici održanoj 04. studenog 2021. godine donijelo je

**ODLUKU**

**o raspoređivanju sredstava za financiranje političkih stranaka**

**zastupljenih u Općinskom vijeću općine Garčin za 2021. godinu.**

**Članak 1.**

Ovom Odlukom raspoređuju se sredstva za financiranje političkih stranaka i članova izabranih s liste grupe birača (u daljnjem tekstu: nezavisni vijećnici) zastupljenih u Općinskom vijeću općine Garčin (u daljnjem tekstu: Općinsko vijeće) za razdoblje siječanj – travanj, te za razdoblje lipanj – prosinac 2021. godine, koja su osigurana u Proračunu općine Garčin za 2021.godinu.

Riječi i pojmovi koji se koriste u ovoj Odluci, a koji imaju rodno značenje, odnose se na jednak način na muški i ženski rod, bez obzira u kojem su rodu navedeni.

**Članak 2.**

Za svakog člana Općinskog vijeća utvrđuje se jednaki iznos sredstava tako da pojedinoj političkoj stranci pripadaju sredstva razmjeno broju njenih članova Općinskog vijeća u trenutku konstituiranja Općinskog vijeća.

**Članak 3.**

Za svakog člana Općinskog vijeća utvrđuje se iznos sredstava od 2.000,00 kuna.

**Članak 4.**

Političkim strankama zastupljenim u Općinskom vijeću raspoređuju se sredstva osigurana u Proračunu općine Garčin za 2021.godinu na način utvrđen u članku 2. Ove Odluke prema iznosu utvrđenom u članku 3. ove Odluke kako slijedi:

Za razdoblje siječanj – travanj 2021. godine

Hrvatska demokratska zajednica – HDZ …………..…………………………… 22.000,00 kn

Hrvatska seljačka stranka – HSS ……………………………………………… 2.000,00 kn

Socijaldemokratska partija Hrvatske – SDP …………………………………… 2.000,00 kn

Hrvatska stranka umirovljenika - HSU…………………………………………. 2.000,00 kn

Za razdoblje lipanj – prosinac 2021. godine

Hrvatskoj demokratskoj zajednici – HDZ ………………………………………… 14.200,00 kn

Domovinski pokret – DP …………………………………………………………. 8.400,00 kn

Socijaldemokratska partija – SDP ………………………………………………... 2.000,00 kn

Nezavisna lista grupe birača – NL ……………………………………………….. 2.200,00 kn

Nezavisna lista grupe birača – NM ………………………………………………. 2.200,00 kn

**Članak 5.**

Sredstva iz članka 4. Ove Odluke doznačuju se na žiro račun političke stranke, odnosno nezavisne liste grupe birača.

**Članak 6.**

Ova Odluka stupa na snagu osmog dana od objave u Službenom glasilu Općine Garčin, te će se objaviti i na Internet stranicama Općine, a primjenjuje se za 2021. godinu.

**OPĆINSKO VIJEĆE**

**OPĆINE GARČIN**

KLASA: 021-05/21-01/106

URBROJ: 2178/06-01-21-1

Garčin, 04. studenog 2021. godine

 **Predsjednik Općinskog vijeća**

**Mato Jerković**